《岁暮》
宋代·郑刚中

顽风动高空，阴云压平野。
霰雪跳珠玑，历乱击疏瓦。
袖手对寒跳，寂寞如噤哑。
良朋莫相过，谁可慰怀者。
岂不念得醉，倾壶绝馀泻。
火销灯烬残，一被不逾踝。
天道无私穷，其穷则命也。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。